Поле со црвена зелка помеѓу Фининген и Морслинген, Германија
 Црвена зелка
**Црвена зелка** (виолетоволисни сорти на *Brassica oleracea* Capitata Group) — вид зелка. Името го добила според нејзините лисја кои се со темноцрвена/виолетова боја. Меѓутоа, растението ја менува својата боја според pH вредноста на почвата поради пигментот што припаѓа на антоцијаните. Во кисели почви, листовите се повеќе црвеникави, во неутрални почви, тие се повеќе виолетови, додека во алкална почва лисјата се со прилично зеленикаво-жолта боја. Ова го објаснува фактот дека истото растение е познато по различни бои во различни региони. Може да се најде во цела Европа, низ Америка, во Кина, а особено во Африка.

Сокот од црвена зелка може да се користи како домашен pH-показател, во кисели раствори поцрвенува, додека во базни раствори добива во и зелено/жолто боја. При готвење, црвената зелка станува сина. За да се задржи црвената боја на зелката неопходно е да се додаде оцет или кисело овошје во тенџерето во кое се подготвува.

За раст на црвената зелка и е потребна плодна почва и доволна влажност. Тоа е сезонско растение кое се засејува во пролет, а се бере во доцна есен. Црвената зелка полесно се чува од нејзините „бели" роднини и не треба од неа да се прави расол за да ја издржи зимата.

Состав
------

### Исхрана

 Спирален распоред на стебленцата од лисјата од зелка, напречен хоризонтален пресек
Готвената црвена зелка содржи 91% вода, 7% јаглехидрати, 1% белковини и содржи занемарливи масти (табела). Има висока содржина на витамин Ц и витамин К, ги содржи 44% и 72%, соодветно, од дневната вредност (ДВ) на 100 грама количина и е умерен извор на витамин Б6 (17% ДВ) (табела) .

### Фитохемикалии

Фитохемикалиите на црвената зелка вклучуваат сулфорафан и други глукозинолати.

Употреба
--------

### Кулинарство

Red cabbage is often used raw for salads and coleslaw. This vegetable can be eaten cooked. It is the traditional accompanying side dish paired with many German meals, notably meat dishes like Sauerbraten or Döner. At Christmas, it can be spiced, braised, and served as an accompaniment to seasonal roast goose or turkey. Often apples are added to give it a sweet-sour taste.

### pH-показател

 Градиент на рН-показател на екстракт од црвена зелка од кисел раствор од лево до базичен раствор на десната страна
Црвената зелка содржи боја заснована на антоцијан која може да се користи како показател за pH вредност. Има црвена, розова или магента боја во киселините (pH <7), виолетова во неутрални раствори (pH ≈7) и се движи од сина до зелена/жолта во алкалните раствори (pH > 7).

Одгледување
-----------

 Насад со црвена зелка 
 Пресек на црвена зелка
Се препорачува да се започне со семе од црвена зелка во затворен простор четири недели пред последниот мраз. Се сее во садови што овозможуваат движење на водата по дното. Популарни садови за почеток на садници се саксии за тресет, кутии за јајца, фиоки за приклучоци или пакувања за млеко. Откако садниците ќе пораснат до околу 5 см и ќе ги развијат своите први лисја, можат да се пресадат надвор. Црвената зелка претпочита клими кои остануваат влажни и ладни во поголемиот дел од фазата на вегетативен раст, така што може да се стави во земјата кратко време по последниот мраз додека пролетта е сè уште ладна. Садниците зелка може да се распоредат на растојание од околу 30 до 66 см една од друга. Им треба често наводнување, но инаку се растенија со ниска потреба од одржување.

Наводи
------

1. ↑  „Where does the color come from in purple cabbage?". *HowStuffWorks* (англиски). 2000-08-07. Посетено на 2019-03-14.
2. ↑  „How to Keep Red Cabbage Red When Cooking". *LIVESTRONG.COM* (англиски). Посетено на 2019-03-14.
3. ↑  „How To Grow Red Cabbages - Vegetable Gardening". *www.quickcrop.ie*. Посетено на 2019-03-14.
4. ↑  „Glucosinolates and isothiocyanates in health and disease". *Trends Mol Med*. **18** (6): 337–47. 2012. doi:10.1016/j.molmed.2012.04.003. PMID 22578879.
5. ↑  "Red Cabbage Lab: Acids and Bases" (pdf)
6. ↑  Alex (2017-12-05). „How to Grow Red Cabbage". *Plant Instructions* (англиски). Посетено на 2019-03-14.

Надворешни врски
----------------

* Црвена зелка на Ризницата ?
* How to extract the dye